*Projekts*

**Grozījumi Vispārējās izglītības likumā**

Izdarīt Vispārējās izglītības likumā (Latvijas Republikas Saeimas un Ministru Kabineta Ziņotājs, 1999, 14., 17., 21. nr.; 2000, 15., 19. nr.; 2002, 24. nr.; 2004, 20. nr.; 2005, 14. nr.; 2007, 22. nr.; 2008, 23. nr.; 2009, 2., 14. nr.; Latvijas Vēstnesis, 2009, 196. nr.; 2010, 206. nr.; 2011, 112., 202. nr.; 2012, 190. nr.; 2013, 142. nr., 2015, 127. nr.) šādus grozījumus:

1. 1. panta otrajā daļā:

papildināt daļu ar 5.1 punktu šādā redakcijā:

“51) mācību organizācijas forma – noteiktā kārtībā noritoša pedagoga un izglītojamā sadarbība, kas reglamentē abu iesaistīto pušu kopīgo darbību. Par mācību organizācijas formām pirmsskolā uzskatāmas spēle un rotaļnodarbība, pamatizglītības mācību satura apguves procesā mācību stunda, projekts, nodarbība dabā, kooperatīvā mācīšanās, mācību ekskursija, seminārs, praktikums;”;

izslēgt 7. punktu;

papildināt daļu ar 14.1 punktu šādā redakcijā:

“141) speciālās izglītības attīstības centrs – valsts dibināta speciālās izglītības iestāde – speciālā internātskola, – kurai piešķirts speciālās izglītības attīstības centra statuss, un kas līdztekus speciālās pirmsskolas un speciālās pamatizglītības programmu, kā arī profesionālās pamatizglītības programmu īstenošanai nodrošina konsultatīva un metodiska atbalsta sniegšanu pirmsskolas vecuma bērniem un izglītojamajiem ar speciālām vajadzībām, viņu likumiskajiem pārstāvjiem un pedagogiem;”.

2. Izslēgt 3. panta otrās daļas 3. punktu.

3. 4. pantā:

aizstāt 3.2 punktā vārdus “bērnu no piecu gadu vecuma” ar vārdiem “piecgadīgu bērnu”;

papildināt pantu ar 3.4 punktu šādā redakcijā:

“34) nosaka, kā pašvaldība nosaka vienam izglītojamajam nepieciešamās vidējās izmaksas sešgadīgu bērnu izglītošanā 1. klasē pamatizglītības pirmā posma programmas (1. – 6. klase) ietvaros pašvaldības izglītības iestādēs, kā arī kārtību, kādā pašvaldība atbilstoši tās noteiktajām vienam izglītojamajam nepieciešamajām vidējām izmaksām attiecīgās pašvaldības izglītības iestādēs sedz izmaksas sešgadīgu bērnu izglītošanai 1. klasē pamatizglītības pirmā posma programmā (1. – 6. klase) privātajai izglītības iestādei;”;

izslēgt 5. punktā vārdus “ģimnāzijas un”;

izteikt 6. punktu šādā redakcijā:

“6) nosaka kritērijus, pēc kuriem izvērtē un iesaka izglītojamā speciālajām vajadzībām atbilstošu izglītības programmu;”;

aizstāt 7. punktā vārdus “izglītības iestādēm” ar vārdiem “internātskolām”;

izslēgt 11. punktā vārdus “un mācību priekšmetu standartus”;

izteikt 16. punktu šādā redakcijā:

“16) nosaka mācību gada un mācību semestru sākuma un beigu laiku, brīvdienu laiku un mācību gada pagarinājumu;”;

izteikt 18. punktu šādā redakcijā:

“18) nosaka kārtību, kādā izglītojamie tiek uzņemti vispārējās izglītības iestādēs un speciālajās pirmsskolas izglītības grupās un atskaitīti no tām, kā arī pārcelti uz nākamo klasi;”;

4. Izslēgt 10. panta trešās daļas 4. punktā vārdu “internātu”.

5. Izslēgt 12. panta otrās daļas 4. punktā vārdus “pedagoģiskās un”.

6. Izslēgt 14. panta 2. punktu;

7. Izteikt 15. panta pirmo daļu šādā redakcijā:

“(1) Valsts vispārējās izglītības standarts atbilstoši izglītības pakāpei nosaka:

1) vispārējās izglītības satura īstenošanas mērķus un uzdevumus;

2) vispārējās izglītības satura apguvē aktualizējamās vērtības;

3) vispārējās izglītības obligāto saturu un tā apguves plānotos rezultātus;

4) izglītojamo mācību sasniegumu vērtēšanas pamatprincipus.”

8. 15.1 panta pirmajā daļā:

papildināt 1. punktu aiz vārda “satura” ar vārdu “īstenošanas”;

izteikt 2. punktu šādā redakcijā:

“2) pirmsskolas izglītības satura apguvē aktualizējamās vērtības;”;

izteikt 3. punktu šādā redakcijā:

“3) pirmsskolas izglītības obligāto saturu un tā apguves plānotos rezultātus;”.

9. Izslēgt 16. pantu.

10. Izteikt 17. panta pirmās daļas 1., 2., 3., 4. un 5. punktu šādā redakcijā:

“1) izglītības programmas īstenošanas mērķi un uzdevumi;

2) prasības izglītojamo iepriekš iegūtajai izglītībai;

3) pedagoģiskā procesa organizācijas principi un īstenošanas plāns;

4) mācību vides raksturojums;

5) izglītojamā mācību sasniegumu vērtēšanas kritēriji un kārtība;”.

11. Izslēgt 19. panta otrajā daļā vārdus “vispārējās izglītības mācību priekšmeta standartam un”.

12. 20. pantā:

papildināt pirmās daļas ievaddaļu pēc vārda “ieguvei” ar vārdu “saturiski”;

aizstāt otrajā daļā skaitli “7” ar skaitli “6”;

izslēgt otrajā daļā vārdus “vai saīsināt”.

13. Aizstāt 20.1 panta pirmajā un otrajā daļā vārdus “bērnu no piecu gadu vecuma” ar vārdiem “piecgadīgu bērnu”.

14. Aizstāt 24. panta pirmajā daļā vārdus “bērnu no piecu gadu vecuma” ar vārdiem “piecgadīgu bērnu”.

15. Izslēgt 25. panta otro daļu.

16. Izslēgt 26. panta otrajā daļā vārdus “iestādēs un”.

17. 29. pantā:

papildināt pirmo daļu ar jaunu otro teikumu šādā redakcijā:

“Līdztekus pamatizglītības programmām, pamatizglītības iestāde ir tiesīga īstenot pirmsskolas izglītības programmas un interešu izglītības programmas.”;

izteikt otro daļu šādā redakcijā:

“(2) Pamatizglītību var iegūt arī speciālās izglītības iestādē, sociālās korekcijas izglītības iestādē, vidusskolā un valsts ģimnāzijā.”

18. 31. pantā:

izslēgt otrajā daļā vārdus “Ģimnāzijas un”;

19. 32. pantā:

aizstāt otrajā daļā skaitli “7” ar skaitli “6”;

izslēgt trešajā daļā vārdus “agrāk vai”.

20. Izteikt 35. pantu šādā redakcijā:

“**35. pants. Mācību organizācijas formas pamatizglītības iestādēs**

(1) Mācību organizācijas pamatforma ir mācību stunda.

(2) Mācību organizācijas formu no 1. līdz 6. klasei nosaka izglītības iestādes vadītājs. Mācību stundas ilgums no 7. klases līdz 9. klasei ir 40 minūtes.”

21. Izteikt 39. panta otrās daļas otro teikumu šādā redakcijā:

“Pamatizglītības sertifikātā uzrādītais mācību sasniegumu vērtējums attiecīgajos mācību priekšmetos ir nosacījums izglītojamo uzņemšanai vidējās izglītības programmās, organizējot iestājpārbaudījumus, izņemot šā likuma un Ministru kabineta noteiktos gadījumus par izglītojamo atbrīvošanu no noteiktajiem valsts pārbaudījumiem.”

22. 40. pantā:

izslēgt pirmās daļas 2. punktu;

izteikt pirmās daļas 3. punktu šādā redakcijā:

“3) valsts ģimnāzijas.”;

papildināt otro daļu ar jaunu teikumu šādā redakcijā:

“Līdztekus pamatizglītības un vispārējās vidējās izglītības programmām, vispārējās izglītības iestāde – vidusskola – ir tiesīga īstenot pirmsskolas izglītības programmas, interešu izglītības programmas, kā arī profesionālās izglītības moduļu programmu atbilstoši Profesionālās izglītības likumā noteiktajam.”;

izslēgt trešo daļu;

izteikt ceturto daļu šādā redakcijā:

“(4) Valsts ģimnāzijas statusu izglītības iestādei piešķir Ministru kabinets. Valsts ģimnāzija īsteno vienu vai vairākas vispārējās pamatizglītības programmas un divas vai vairākas vispārējās vidējās izglītības programmas. Līdztekus vispārējās pamatizglītības un vispārējās vidējās izglītības programmām, valsts ģimnāzija ir tiesīga īstenot interešu izglītības programmas. Valsts ģimnāzija papildus minēto izglītības programmu īstenošanai veic reģionālā metodiskā centra un pedagogu tālākizglītības centra funkcijas.”;

izslēgt piekto daļu.

23. Papildināt 41. pantu ar 1.1 daļu šādā redakcijā:

“(11) Pedagogu darba samaksa valsts un pašvaldību izglītības iestādēs, kā arī valsts augstskolu vidējās izglītības iestādēs, tiek nodrošināta no valsts budžeta mērķdotācijām, ja persona pēc apliecības par vispārējo pamatizglītību saņemšanas uzsāk vispārējās vidējās izglītības programmu apguvi valsts vai pašvaldības vidējās izglītības iestādē vai valsts augstskolas vispārējās vidējās izglītības iestādē ne vairāk kā divas reizes.”

24. Izteikt 45. pantu šādā redakcijā:

“**45. pants. Mācību stundas ilgums vispārējās vidējās izglītības iestādēs**

Mācību stundas ilgums vispārējās vidējās izglītības iestādēs ir 40 minūtes.”

25. Aizstāt 50. panta ceturtajā daļā vārdus “profesionālās izglītības programmas” ar vārdiem “profesionālās pamatizglītības programmas”.

26. 51. pantā:

izteikt pirmo un otro daļu šādā redakcijā:

“(1) Izglītojamie ar speciālām vajadzībām speciālās izglītības programmas var apgūt Izglītības un zinātnes ministrijas pakļautībā esošās speciālās izglītības iestādēs, kā arī pašvaldību, valsts augstskolu vai privāto vispārējās izglītības iestāžu speciālās izglītības klasēs.

(2) Ir šādas speciālās izglītības iestādes:

1) speciālās internātskolas;

2) speciālās izglītības attīstības centri.”

aizstāt ceturtajā daļā vārdus “Speciālās izglītības iestādei” ar vārdiem “Speciālajai internātskolai”;

papildināt pantu ar piekto un sesto daļu šādā redakcijā:

“(5) Speciālā internātskola īsteno vienu vai vairākas speciālās pamatizglītības programmas un vienu vai vairākas šā likuma 50. panta ceturtajā daļā noteiktās profesionālās pamatizglītības programmas, kā arī ir tiesīga īstenot speciālās pirmsskolas izglītības programmas, vispārējās vidējās speciālās izglītības programmas un interešu izglītības programmas.

(6) Speciālās izglītības attīstības centrs īsteno vienu vai vairākas speciālās pirmsskolas izglītības programmas, vienu vai vairākas speciālās pamatizglītības programmas un vienu vai vairākas šā likuma 50. panta ceturtajā daļā noteiktās profesionālās pamatizglītības programmas, kā arī ir tiesīga īstenot vispārējās vidējās speciālās izglītības programmas un interešu izglītības programmas.”

27. Izteikt 53. panta pirmo daļu šādā redakcijā:

“(1) Vispārējās pirmsskolas izglītības, vispārējās pamatizglītības un vispārējās vidējās izglītības iestādēs, kurās ir atbilstošs nodrošinājums, var integrēt izglītojamos ar speciālām vajadzībām. Prasības, kādas izvirzāmas vispārējās pirmsskolas izglītības, vispārējās pamatizglītības un vispārējās vidējās izglītības iestādēm, lai nodrošinātu pirmsskolas vecuma bērnu un izglītojamo ar speciālām vajadzībām integrēšanu minētajās izglītības iestādēs, nosaka Ministru kabinets.”

28. Izteikt 57. pantu šādā redakcijā:

“**57. pants. Mācību organizācijas formas speciālās izglītības programmās**

(1) Mācību organizācijas formu speciālās izglītības programmās no 1. līdz 6. klasei nosaka izglītības iestādes vadītājs.

(2) Izglītojamajiem ar smagiem garīgās attīstības traucējumiem vai vairākiem smagiem attīstības traucējumiem mācību stundas ilgums no 7. klases līdz 9. klasei ir 30 minūtes.”

29. Izslēgt IX nodaļas nosaukumā vārdus “un pedagoģiskā”.

30. Izteikt 59. pantu šādā redakcijā:

“**59. pants. Sociālās korekcijas izglītības iestādes**

Sociālās korekcijas izglītības iestāde ir vispārējās izglītības iestāde, kura īsteno sociālās korekcijas izglītības programmas izglītojamajiem, kuri uz tiesas (tiesneša) lēmuma pamata ievietoti sociālās korekcijas izglītības iestādē, tai skaitā nepilngadīgiem likumpārkāpējiem, nodrošinot izglītības ieguvi vai pilnveidojot tās ieguves kvalitāti.”

31. 60. pantā:

izteikt panta nosaukumu šādā redakcijā:

“**60. pants. Sociālās korekcijas izglītības iestāžu dibināšana un izglītojamo uzņemšana**”;

izslēgt otro, trešo, piekto un sesto daļu.

32. Izslēgt 61. pantā vārdus “vai pedagoģiskās”.

33. Papildināt 63. pantu ar jaunu trešo daļu šādā redakcijā:

“(3) Pedagogu, kuri nodarbināti piecgadīgu bērnu sagatavošanā pamatizglītības ieguvei, darba samaksu no valsts budžeta mērķdotācijām sedz vienu reizi.”

34. Papildināt pārejas noteikumus ar 25., 26., 27., 28., 29., 30., 31., 32., 33., 34., 35., 36., 37., 38., 39., 40., 41., 42., 43., 44., 45. un 46. punktu šādā redakcijā:

“25. Grozījumi šā likuma 41. pantā par personas, kura saņēmusi apliecību par vispārējo pamatizglītību un sekmju izrakstu, tiesībām uzsākt valsts finansētu vispārējās vidējās izglītības programmu apguvi valsts vai pašvaldības vidējās izglītības iestādē, kā arī valsts augstskolu vispārējās vidējās izglītības iestādē divas reizes, stājas spēkā 2018. gada 1. jūnijā.

26. Izglītības iestādes, kuras īsteno pedagoģiskās korekcijas izglītības programmas, un vispārējās izglītības iestādes, kura īsteno sociālās korekcijas izglītības programmas sociālās korekcijas klasēs, vairs nav tiesīgas tajās uzņemt izglītojamos un ir tiesīgas tās turpināt īstenot līdz 2018. gada 30. jūnijam.

27. Izglītojamajiem, kas līdz 2018. gada 30. jūnijam apguvuši pedagoģiskās korekcijas izglītības programmas, izglītības ieguvi apliecina izglītības dokumenti par noteiktas izglītības pakāpes izglītības programmu pilnīgu vai daļēju apguvi.

28. Ministru kabinets līdz 2018. gada 30. jūnijam izdod šā likuma 4. panta 6. punktā paredzētos noteikumus par kritērijiem, pēc kuriem izvērtē un iesaka izglītojamā speciālajām vajadzībām atbilstošu izglītības programmu.

29. Ministru kabineta 2012. gada 16. oktobra noteikumi Nr. 709 “Noteikumi par pedagoģiski medicīniskajām komisijām” daļā par kritērijiem, pēc kuriem izvērtē un iesaka izglītojamā speciālajām vajadzībām atbilstošu izglītības programmu, zaudē spēku 2018. gada 1. jūlijā.

30. Grozījumi šā likuma 35. pantā, kas paredz noteikt, ka mācību organizācijas formu no 1. līdz 6. klasei nosaka izglītības iestādes vadītājs, un mācību stundas ilgums no 7. klases līdz 9. klasei un vispārējās vidējās izglītības iestādēs ir 40 minūtes, kā arī grozījumi šā likuma 57. pantā, kas paredz noteikt, ka mācību organizācijas formu speciālās izglītības programmās no 1. līdz 6. klasei nosaka izglītības iestādes vadītājs, un mācību stundas ilgums izglītojamajiem ar smagiem garīgās attīstības traucējumiem vai vairākiem smagiem attīstības traucējumiem no 7. klases līdz 9. klasei ir 30 minūtes, stājas spēkā 2018. gada 1. jūlijā.

31. Grozījumi šā likuma 4. panta 3.2 punktā, 20.1 pantā un 24. pantā par vārdu “bērnu no piecu gadu vecuma” aizstāšanu ar vārdiem “piecgadīgu bērnu”, 20. panta otrajā daļā par skaitļa “7” aizstāšanu ar skaitli “6” un vārdu “var saīsināt” izslēgšanu, grozījumi šā likuma 32. panta otrajā daļā par skaitļa “7” aizstāšanu ar skaitli “6” un trešajā daļā par vārdu “agrāk vai” izslēgšanu stājas spēkā 2018. gada 1. jūlijā.

32. Grozījumi šā likuma 4. panta 11. punktā, 14. panta 2. punktā, 15. panta pirmajā daļā, 15.1 panta pirmajā daļā, 16. un 17. pantā, 19. panta otrajā daļā un 20. pantā par mācību priekšmeta standarta kā termina izslēgšanu un valsts vispārējās izglītības, valsts pirmsskolas izglītības vadlīnijās un pirmsskolas izglītības programmā nosakāmo informāciju stājas spēkā 2018. gada 1. jūlijā.

33. Grozījumi šā likuma 4. panta 5. punktā, 31. panta otrajā daļā, kā arī 40. panta pirmās daļas 3. punktā un trešajā un ceturtajā daļā paredzot, ka tiek likvidēts ģimnāzijas statuss, kā arī attiecībā uz valsts ģimnāzijai īstenojamajām vispārējās pamatizglītības, vispārējās vidējās izglītības programmām un interešu izglītības programmām un tās reģionālā metodiskā centra un pedagogu tālākizglītības centra funkciju finansēšanu no valsts budžeta mērķdotācijām stājas spēkā 2018. gada 1. septembrī.

34. Pašvaldības, kuru padotībā ir ģimnāzijas, līdz 2018. gada 28. februārim Valsts pārvaldes iekārtas likumā noteiktajā kārtībā lemj par to iekšējo reorganizāciju, tai skaitā nodrošinot izglītības iestādes nosaukuma atbilstību šā likuma 40. panta un Izglītības likuma 26. panta noteikumiem. Izglītības un zinātnes ministrija līdz 2018. gada 30. jūnijam izvērtē izglītības iestādes atbilstību ģimnāzijas statusam atbilstoši Ministru kabineta noteiktajam par ģimnāzijas un valsts ģimnāzijas statusa piešķiršanas un anulēšanas kārtību un kritērijiem, un nepieciešamības gadījumā pieprasa izglītības iestādes dibinātājam anulēt izglītības iestādei piešķirto ģimnāzijas statusu.

35. Grozījumi šā likuma 29. panta otrajā daļā, 40. panta pirmās daļas 2. punktā un piektajā daļā par vakara (maiņu) vidusskolu izslēgšanu, kā arī 40. panta otrajā daļā par to, ka vidusskolas, līdztekus pamatizglītības un vispārējās vidējās izglītības programmām, ir tiesīgas īstenot obligātās pirmsskolas izglītības programmas, kā arī modulāro profesionālās izglītības programmu moduļus atbilstoši Profesionālās izglītības likumā noteiktajam, stājas spēkā 2019. gada 1. jūlijā.

36. Pašvaldības līdz 2018. gada 28. februārim lemj par vakara (maiņu) vidusskolu likvidāciju, reorganizāciju vai iekšējo reorganizāciju, tai skaitā nodrošinot izglītības iestādes nosaukuma atbilstību šā likuma 26. panta un Vispārējās izglītības likuma 40. panta noteikumiem līdz 2019. gada 30. jūnijam.

37. Grozījumi šā likuma 51. pantā par tā papildināšanu ar piekto un sesto daļu, stājas spēkā 2018. gada 1. jūlijā.

38. Grozījumi šā likuma 51. panta pirmajā un otrajā daļā nosakot, ka vienīgās speciālās izglītības iestādes ir Izglītības un zinātnes ministrijas pakļautībā esošās speciālās internātskolas, tai skaitā tās, kurām piešķirts speciālās izglītības attīstības centra statuss, kā arī ceturtajā daļā nosakot, ka speciālajai internātskolai speciālās izglītības attīstības centra statusu var piešķirt Ministru kabineta noteiktajā kārtībā, stājas spēkā 2019. gada 1. martā un tiek piemēroti, sākot ar 2020. gada 1. septembri.

39. Pašvaldības, kuru padotībā ir speciālās izglītības iestādes, līdz 2019. gada 28. februārim Valsts pārvaldes iekārtas likumā noteiktajā kārtībā pieņem lēmumu par speciālās izglītības iestāžu, izņemot speciālās pirmsskolas izglītības iestāžu, likvidāciju, reorganizāciju, iekšējo reorganizāciju vai nodošanu valstij, tai skaitā nodrošinot izglītības iestādes nosaukuma atbilstību šā likuma 29. un 40. panta un Izglītības likuma 26. panta noteikumiem līdz 2020. gada 31. augustam. Ministru kabinets nodrošina attiecīgo izglītības iestāžu pārņemšanu un nodošanu Izglītības un zinātnes ministrijas pakļautībā.

40. Valsts finansē pašvaldību padotībā esošo speciālās izglītības iestāžu, izņemot speciālās pirmsskolas izglītības iestāžu, pedagogu algas un uzturēšanas izdevumus līdz speciālās izglītības iestāžu, izņemot speciālās pirmsskolas izglītības iestāžu, likvidācijai, reorganizācijai, iekšējai reorganizācijai vai nodošanai valstij, taču ne ilgāk kā līdz 2020. gada 31. augustam.

41. Pašvaldības, kuru padotībā ir speciālās pirmsskolas izglītības iestādes, līdz 2018. gada 28. februārim lemj par speciālās pirmsskolas izglītības iestāžu likvidāciju, reorganizāciju vai iekšējo reorganizāciju, tai skaitā nodrošinot izglītības iestādes nosaukuma atbilstību Izglītības likuma 26. panta noteikumiem līdz 2019. gada 30. jūnijam.

42. Privātā pirmsskolas izglītības iestāde un pašvaldības pirmsskolas izglītības iestāde no 2018. gada 1. jūlija līdz 2022. gada 31. augustam ir tiesīga pamatizglītības pirmā posma programmas (1. – 6. klase) ietvaros īstenot sešgadīgu bērnu izglītošanu 1. klasē. Ja pašvaldība bērnam, kurš sasniedzis sešu gadu vecumu un kura dzīvesvieta deklarēta pašvaldības administratīvajā teritorijā, nenodrošina vietu pašvaldības izglītības iestādes īstenotā sešgadīgu bērnu izglītošanā 1. klasē pamatizglītības pirmā posma programmas (1. – 6. klase) ietvaros, un bērns apgūst pamatizglītības pirmā posma programmas (1. – 6. klase) ietvaros īstenoto 1. klases programmu privātā pirmsskolas izglītības iestādē, tad pašvaldība šim privātam pakalpojuma sniedzējam sedz izmaksas Ministru kabineta noteiktajā kārtībā. Izmaksas sedz apmērā, kas atbilst vienam izglītojamajam pamatizglītības pirmā posma programmas (1. – 6. klase) ietvaros īstenotajā sešgadīgu bērnu izglītošanā 1. klasē nepieciešamajām vidējām izmaksām attiecīgās pašvaldības izglītības iestādēs. Ja izglītojamais apgūst Publisko iepirkumu likumā noteiktajā kārtībā pašvaldības izraudzītās pirmsskolas izglītības iestādes īstenotu sešgadīgu bērnu izglītošanu 1. klasē pamatizglītības pirmā posma programmas (1. – 6. klase) ietvaros, izmaksas sedz apmērā, kāds noteikts publiskā iepirkuma rezultātā.

43. Pašvaldība atbilstoši Ministru kabineta noteiktajam, nosaka vienam izglītojamajam nepieciešamās vidējās izmaksas sešgadīgu bērnu izglītošanā 1. klasē pamatizglītības pirmā posma programmas (1. – 6. klase) ietvaros attiecīgās pašvaldības izglītības iestādēs. Minētās vidējās izmaksas un to aprēķināšanas kārtību pašvaldība publisko savā mājaslapā internetā.

44. Pašvaldība, sedzot sešgadīgu bērnu izglītošanu privātas pirmsskolas izglītības iestādes 1. klasē pamatizglītības pirmā posma programmas (1. – 6. klase) ietvaros šo pārejas noteikumu 42. punktā paredzētajos gadījumos, turpina segt šīs izmaksas privātajai pirmsskolas izglītības iestādei, ja izglītojamam rakstveidā piedāvāta vieta pašvaldības izglītības iestādē, kurā viņš ir reģistrēts uzņemšanai, bet šā izglītojamā likumīgais pārstāvis no piedāvātās vietas ir atteicies un izglītojamais turpina apgūt izglītību 1. klasē pamatizglītības pirmā posma programmas (1. – 6. klase) ietvaros privātajā pirmsskolas izglītības iestādē.

45. Pašvaldība saistošajos noteikumos nosaka kārtību, kādā tā nodrošina šo pārejas noteikumu 42. un 44. punktā noteikto izmaksu segšanu, kā arī nosacījumus lielāka atbalsta apjoma noteikšanai atbilstoši pašvaldības budžeta iespējām.

46. Ministru kabinets līdz 2018. gada 30. jūnijam izdod šā likuma 4. panta 3.4 punktā minētos noteikumus. Grozījumi šā likuma 4. pantā, papildinot to ar 3.4 punktu, ir spēkā līdz 2022. gada 31. augustam.”

Likums stājas spēkā 2018. gada 1. janvārī.

Iesniedzējs:

Izglītības un zinātnes ministrs Kārlis Šadurskis

Vizē:

Valsts sekretāra vietnieks –

Sporta departamenta direktors,

valsts sekretāra pienākumu izpildītājs Edgars Severs

11.07.2017.

2735

A.Rudzīte 67047807

[ance.rudzite@izm.gov.lv](mailto:ance.rudzite@izm.gov.lv)

I.Īvāne 67047849

ineta.ivane@izm.gov.lv